Diari Oficial de la Generalitat Valenciana


Sumari del DOGV 8471, del 24-01-2019 (2019/134)

Informació pública de l'aprovació de l'informe ambiental i territorial estratègic de la modificació puntual número 3 de les normes subsidiàries.
------------------------------------------------------------------------------------------------------------------------------------------------

### Dades del document

Número de DOGV
:   8471

Data del DOGV
:   24-01-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/134


Data del document
:   21-12-2018

Organisme emissor
:   Ajuntament de Llombai

Tipus de document
:   Anunci

Descriptors 

:   * Llombai
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual número 3 de les normes subsidiàries. [2019/134]  
Havent tramitat el document d'inici d'avaluació ambiental i territorial estratègic i l'esborrany de la modificació puntual núm. 3 de les normes subsidiàries de Llombai que en determinats apartats canvia la qualificació de parcel·les privades a dotacions públiques i en altres apartats canvia la qualificació de dotacions públiques a parcel·les privades, per tant, l'actuació afecta determinacions de l'ordenació estructural.  
  
En aquest procediment intervé l'Ajuntament com a òrgan promotor, elaborant com a tal el present document d'inici d'avaluació ambiental i territorial estratègic i l'esborrany de la modificació puntual núm. 3 de les normes subsidiàries de Llombai i d'acord amb el que disposa l'article 48.c), apartat 3, de La LOTUP, en la redacció donada per l'article 115 de la Llei 10/2015, de 29 de desembre, de mesures fiscals, de gestió administrativa i financera, i d'organització de la Generalitat (DOGV 31 de desembre), en vigor des de l'1 de gener de 2016, l'Ajuntament intervé, també, com a òrgan ambiental i territorial. I l'òrgan substantiu és la Comissió Territorial d'Urbanisme, perquè l'aprovació definitiva és competència de l'administració autonòmica.  
  
Havent sol·licitat informe el Servei Territorial d'Urbanisme de València de la Conselleria d'Habitatge, Obres Públiques i Vertebració del Territori, aquesta informa que revisada la documentació presentada, es considera que aquesta s'ajusta a allò que s'ha exigit per a aquest tràmit per la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana i la Llei 21/2013, de 9 de desembre, d'avaluació ambiental i, a més, informa que el contingut del pla proposat, en aquesta fase de tramitació, i en relació amb el tràmit ambiental, aquest servei no té cap objecció que efectuar.  
  
Vist l'informe ambiental i territorial estratègic emés pel tècnic municipal de 13 de desembre de 2018.  
De conformitat amb el que disposa l'article 21,1.s) de la Llei 7/1985, de 2 d'abril, reguladora de les bases de règim local, resolc:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègic, respecte de la modificació puntual núm. 3 de les normes subsidiàries de Llombai (canviar dotacions públiques a parcel·les privades i privades a dotacions públiques), per considerar que no té efectes significatius en el medi ambient, en virtut del contingut del document d'inici i de l'informe rebut.  
  
Segon. De conformitat amb el que preveu l'article 51.7, in fine de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació.  
  
Tercer. Notificar aquesta resolució als interessats.  
  
Quart. Publicar aquesta resolució en el Diari Oficial de la Generalitat Valenciana i indicar l'adreça electrònica per a la seua consulta.  
  
Contra aquesta resolució no es pot interposar cap recurs per no ser definitiu en via administrativa, sense perjuí que puguen utilitzar-se els mitjans de defensa que segons dret s'estimen convenients.  
  
Llombai, 21 de desembre de 2018.- L'alcalde president: Anselmo Cardona Puig.